Vremea se răcește accentuat: ploi, lapoviță și ninsoare. Un cod galben de vânt anunță viscol la munte. Prognoza pentru București
Meteorologii anunță că, începând de sâmbătă, în cea mai mare parte a țării vor fi ploi, care se vor transforma în lapoviță și ninsoare. Vremea se va răci accentuat, cu nopțile și diminețile deosebit de reci, iar temperaturile scăzute se vor menține până spre sfârșitul săptămânii viitoare. Totodată, a fost emisă o atenționare Cod galben de vânt puternic și viscol, la munte, în județe din Maramureș, Crișana, Banat, Transilvania, Moldova, nord-estul Munteniei. În București vremea se va răci de duminică și vor fi precipitații mixte.